  Наталья Тетерина Ижкарысь 56 номеро гимназиын дышетскись Михаил Кедров но Экономикая но математикая 29 номеро лицейын дышетскись Михаил Ложкин профильной математикая огъя кун экзаменын 100 балл люказы. Со сярысь элькунысь Дышетонъя но тодосъя министерстволэн пресс-службаез ивортэ. 1-тӥ инвожое ортчем эскерон ужез Удмуртиысь 4 сюрс 616 выпускникъёс гожтӥзы.  Министерстволэн пресс-службаез озьы ик ивортэ географияя экзаменын 100 балл басьтэмъёс сярысь. Со Ижкар, Эгра, Яр, Вотка но Сарапул школаосын вить дышетскисьёс. Таиз эскерон уж 28-тӥ куартолэзе радъяськиз, отчы 332 адями пыриськиз. Со сяна, 28-тӥ куартолэзе информатикая экзаменэз 100 баллы гожтэм Ижкарысь естественно-гуманитарной «Школа-30» лицеез йылпумъясь Дмитрий Сурнин. Та тодметъя ваньмыз 899 пиналъёс тодон-валанъёссэс эскеризы.  Огъя кун экзаменъёс 2018-тӥ арын 28-тӥ куартолэзьысен 2-тӥ пӧсьтолэзёзь кыстӥськозы Тегъёс: Дышетон Ижкар Удмуртия ЕГЭ экзамен  